**სსიპ - ქედის მუნიციპალიტეტის სოფელ მეძიბნის საჯარო სკოლაში სასკოლო ბიბლიოთეკის მდგომარეობის შესახებ**

1. სსიპ - ქედის მუნიციპალიტეტის სოფელ მეძიბნის საჯარო სკოლის ბიბლიოთეკა მოთავსებულია (3X4) თორმეტი კვადრატული მეტრი ფართობის ოთახში 3500 - მდე წიგნადი ფონდით. რა თქმა უნდა ასეთ პატარა ოთახში მოთავსებული ამ რაოდენობის წიგნები ვერ დააკმაყოფილებს სწავლა-სწავლების პროცესისათვის აუცილებელ პირობებს.
2. წიგნადი ფონდი, ძირითადად პასუხობს თანამედროვე მოთხოვნებს.
3. სკოლას აქვს ინტერნეტთან წვდომა და „ვაიფაის“ საშუალებით მიეწოდება მთელი სკოლის პერიმეტრზე, მაგრამ სკოლას არ აქვს სააქტო დარბაზი, სადაც შეიძლება ელექტრონულ წიგნებთან წვდომა.
4. 2014 წლიდან არ გვაქვს სასკოლო ბიბლიოთეკის შტატი და საგნის მასწავლებლები ასრულებენ შეთავსებით ბიბლიოთეკარის მოვალეობას.
5. სასკოლო ბიბლიოთეკით უფრო მეტად სარგებლობენ დაწყებითი საფეხურის მოსწავლეები ვიდრე საბაზო საფეხურის. უფრო მეტად მოთხოვნაა მხატვრულ ლიტერატურაზე. წიგნადი ფონდის განახლება (შევსება) მოხდა 2017 წელს.
6. სწავლა - სწავლების პროცესში სასკოლო ბიბლიოთეკების მონაწილეობა ძალიან დაბალია.
7. სახელმწიფო სასკოლო ბიბლიოთეკებს დახმარებას თითქმის ვერ უწევს.
8. რა თქმა უნდა სახელმწიფოს როლო ძალიან დიდია სასკოლო ბიბლიოთეკებში არსებული ხარვეზების აღმოფხვრის თვალსაზრისით. პირველ რიგში ინფრასტრუქტურის მოწესრიგება. წიგნადი ფონდის განახლება და ა.შ.
9. პირველ რიგში უნდა აღდგეს სკოლებში ბიბლიოთეკარების შტატები. უნდა მოგვარდეს ე.წ. სოფლის ბიბლიოთეკების წიგნადი ფონდი, რომლებიც სკოლების ბიბლიოთეკებშია აღრიცხული და დაწყობილი, გადავიდეს სკოლების ბალანსზე ან მოენახოს პატრონი.
10. სასკოლო ბიბლიოთეკებს პირველ რიგში სჭირდება ინფრასტრუქტურა, შემდეგ კვალიფიციური კადრები და ბოლოს წიგნადი ფონდით სისტემატიური განახლება.